Evol
Evol (rašoma EVOL) – ketvirtasis studijinis amerikiečių reperio Future albumas, išleistas 2016 m. vasario 6 d. Albumas buvo išleistas praėjus vos septyniems mėnesiam nuo atlikėjo ankstesniojo albumo „DS2“ išleidimo, penkiems mėnesiams nuo bendro albumo kartu su atlikėju Drake „What a Time to Be Alive“ bei beveik trims savaitėms nuo dainų rinkinio „Purple Reign“. Albumas pirmąkartą buvo sugrotas DJ Khaled radijo laidoje „We The Best“. „Evol“ sulaukė daugiausia teigiamų kritikų įvertinimų ir, per pirmąją pardavimų savaitę JAV pardavus 100 tūkstančių kopijų, debiutavo pirmojoje „Billboard 200“ reitingo vietoje. Tai buvo trečiasis Future įrašas, pasiekęs šią viršūnę. 2018 m. gegužės mėnesio duomenimis, JAV parduota virš milijono albumo kopijų ir jis tapęs platininiu.